Gracilinanus

Didelphimorphia

Gracilinanus huwa ġeneru ta' mammiferi marsupjali, eżattament l-opossumi tal-kontinenti Amerikani. 

Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea, fil-familja Didelphidae, fis-sottofamilja Didelphinae u fit-tribù Thylamyini, mal-ġeneri Cryptonanus, Chacodelphys, Lestodelphys, Marmosops, Thylamys u Thylatheridium.

Il-ġeneru Gracilinanus jiġbor fiħ 6 speċi ħajjin.

(għal aktar informazzjoni ara l-artikli Opossum, Didelphimorphia jew Didelphidae)

Dawn il-mammiferi marsupjali  nattivi tal-kontinent tal-Amerika ta' isfel, qegħdin ikklassifikati fit-tribù Thylamyini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji). 

Il-Gracilinanus huma marsupjali żgħar li normalment ma jaqbżux it-80 gramma fil-piż, b' ġisem bejn 7 u 14-il ċentimetru twil u b' denb bejn 9 u 16-il ċentimetru ieħor. Dawn huma ta' abitudni notturna u l-quċċata ta' l-attivita tagħhom tintlaħaq bil-lejl, b' attivita minima ħafna matul il-ġurnata minħabba ċertu sensitivita li għandhom għad-dawl. 

L-ispeċijiet kollha tal-ġeneru Gracilinanus' jippreferu jgħixu f' abitat ta' foresti subtropikali u tropiklai umdi kemm fil-muntanji kif ukoll f' artijiet baxxi. Dawn il- mammiferi huma primarjament arborji jew siġrin (jgħixu fis-siġar), għalkemm jinżlu ma' l-art biex jieklu xi frott u jikkaċċaw.

Dieta
Il-Gracilinanus huma mammiferi marsupjali omnivori u d-dieta prinċipali tagħhom tikkonsisti minn frott, insetti varji u annimali vertebrati u invertebrati żgħar oħrajn.

Distribuzzjoni
Dawn l-opossumi għandhom distribuzzjoni vasta fil-kontinent tal-Amerika ta' isfel u jinsabu mifruxin fl-Arġentina, Bolivja, Brażil, Gujana, Gujana Franċiża, Kolombja, Paragwaj, Peru, Surinam, Urugwaj u Venezwela.

Klassifikazzjoni

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Tribù Thylamyini
Ġeneru Gracilinanus
Opossum grazzjuż ta' Aceramarca, Gracilinanus aceramarcae (Tate,1931)
Opossum grazzjuż ħafif, Gracilinanus agilis (Burmeister,1854)
Opossum grazzjuż ta' Wood Sprite, Gracilinanus dryas (Thomas,1898)
Opossum grazzjuż ta' Emilia, Gracilinanus emiliae (Thomas,1909)
Opossum grazzjuż tat-Tramuntana Gracilinanus marica (Thomas,1898)
Opossum grazzjuż tal-Brażil, Gracilinanus microtarsus (Wagner,1842)

Referenzi
 Nowak, Ronald M.: Walker's Mammals of the World. Johns Hopkins University Press, 1999 ISBN 0801857899
 Voss, R.S., Lunde, D.P. & Jansa, S.A. 2005. On the Contents of Gracilinanus Gardner & Creighton, 1989, with the Description of a Previously Unrecognized Clade of Small Didelphid Marsupials. American Museum Novitates 3482:1-34, 2005.
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press, 3-18. ISBN 0-801-88221-4
InformazZjoni dwar l-Opossum ta' denbu qasir: Gracilinanus
Tassonomija tal-Mammiferi.

Ħoloq/Linkijiet Esterni
New World Marsupial Specialist Group 1996.Gracilinanus aceramarcae In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Gracilinanus agilis In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Gracilinanus dryas In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Gracilinanus emiliae In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Gracilinanus marica In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Gracilinanus microtarsus In: IUCN 2006. 2006 IUCN Red List of Threatened Species. Downloaded on 19 January 2007.
Infonatura, sit b' informazzjoni dwar il-fawna tal-kontinent tal-Amerika ta' isfel inklużi il-marsupjali tal-ġeneru Gracilinanus.